smcproject/ml-wiki-sentences huggingface dataset:
ഉത്തരധ്രുവത്തിൽ നിന്ന് ആരംഭിച്ച് ദക്ഷിണ ധ്രുവത്തിൽ , പര്യവസാനിക്കുന്ന രേഖാംശം 3 കിഴക്ക് കടന്നുപോകുന്നത്: നിർദ്ദേശാങ്കങ്ങൾ രാജ്യം, പ്രദേശം അല്ലെങ്കിൽ കടൽ കുറിപ്പ് 90°0′N 3°0′E ﻿ / ﻿ 90.000°N 3.000°E ﻿ / 90.000; 3.000 ﻿ ( Arctic Ocean ) ആർട്ടിക്ക് സമുദ്രം 81°29′N 3°0′E ﻿ / ﻿ 81.483°N 3.000°E ﻿ / 81.483; 3.000 ﻿ ( Atlantic Ocean ) അറ്റ്ലാന്റിക് സമുദ്രം 61°0′N 3°0′E ﻿ / ﻿ 61.000°N 3.000°E ﻿ / 61.000; 3.000 ﻿ ( North Sea ) വടക്കൻ കടൽ 51°16′N 3°0′E ﻿ / ﻿ 51.267°N 3.000°E ﻿ / 51.267; 3.000 ﻿ ( Belgium ) ബെൽജിയം 50°46′N 3°0′E ﻿ / ﻿ 50.767°N 3.000°E ﻿ / 50.767; 3.000 ﻿ ( France ) ഫ്രാൻസ് നാർബോൺ (at 43°11′N 3°0′E ﻿ / ﻿ 43.183°N 3.000°E ﻿ / 43.183; 3.000 ﻿ ( Narbonne ) ) ഇൽ കൂടി കടന്നുപോകുന്നു 42°29′N 3°0′E ﻿ / ﻿ 42.483°N 3.000°E ﻿ / 42.483; 3.000 ﻿ ( Spain ) സ്പെയിൻ 41°46′N 3°0′E ﻿ / ﻿ 41.767°N 3.000°E ﻿ / 41.767; 3.000 ﻿ ( Mediterranean Sea ) മദ്ധ്യധരണ്യാഴി 39°55′N 3°0′E ﻿ / ﻿ 39.917°N 3.000°E ﻿ / 39.917; 3.000 ﻿ ( Spain ) സ്പെയിൻ മഹോർക ദ്വീപിലൂടെ കടന്നുപോകുന്നു 39°18′N 3°0′E ﻿ / ﻿ 39.300°N 3.000°E ﻿ / 39.300; 3.000 ﻿ ( Mediterranean Sea ) മദ്ധ്യധരണ്യാഴി ക്യാബ്രെറ , സ്പെയിൻ -ന്റെ തൊട്ട് കിഴക്ക് ഭാഗത്തുകൂടി കടന്നുപോകുന്നു 36°49′N 3°0′E ﻿ / ﻿ 36.817°N 3.000°E ﻿ / 36.817; 3.000 ﻿ ( Algeria ) അൾജീരിയ അൾജിയേർസിന്റെ തൊട്ട് പടിഞ്ഞാറ് ഭാഗത്തുകൂടി കടന്നുപോകുന്നു 19°56′N 3°0′E ﻿ / ﻿ 19.933°N 3.000°E ﻿ / 19.933; 3.000 ﻿ ( Mali ) മാലി 15°21′N 3°0′E ﻿ / ﻿ 15.350°N 3.000°E ﻿ / 15.350; 3.000 ﻿ ( Niger ) നൈജർ 12°16′N 3°0′E ﻿ / ﻿ 12.267°N 3.000°E ﻿ / 12.267; 3.000 ﻿ ( Benin ) ബെനിൻ 9°4′N 3°0′E ﻿ / ﻿ 9.067°N 3.000°E ﻿ / 9.067; 3.000 ﻿ ( Nigeria ) നൈജീരിയ 6°24′N 3°0′E ﻿ / ﻿ 6.400°N 3.000°E ﻿ / 6.400; 3.000 ﻿ ( Atlantic Ocean ) അറ്റ്ലാന്റിക് സമുദ്രം നോർവേയിലെ ബൗവെറ്റ് ദ്വീപി ന്റെ തൊട്ട് പടിഞ്ഞാറ് ഭാഗത്തുകൂടി കടന്നുപോകുന്നു 60°0′S 3°0′E ﻿ / ﻿ 60.000°S 3.000°E ﻿ / -60.000; 3.000 ﻿ ( Southern Ocean ) ദക്ഷിണസമുദ്രം 69°57′S 3°0′E ﻿ / ﻿ 69.950°S 3.000°E ﻿ / -69.950; 3.000 ﻿ ( Antarctica ) അന്റ്റാർട്ടിക്ക Queen Maud Land , claimed by നോർവേ അവലംബം
രേഖാപരികല്പന ഇംഗ്ലീഷ് വിലാസം https://ml.wikipedia.org/wiki/Documentary_hypothesis രേഖാപരികല്പനയുടെ ചിത്രീകരണം.
* മിക്കവാറും ലേവ്യരുടെ പുസ്തകം മുഴുവൻ ഉൾപ്പെടുന്നു † ആവർത്തനപ്പുസ്തകം ഏതാണ്ട് മുഴുവൻ ഉൾപ്പെടെ ‡ " ആവർത്തനചരിത്രം ": ജോഷ്വാ ; ന്യായാധിപന്മാർ ; 1,2 സാമുവേൽ , 1, 2 രാജാക്കന്മാർ
എബ്രായബൈബിളിലെ ആദ്യഖണ്ഡമായ "പഞ്ചഗ്രന്ഥി" അഥവാ 'തോറ'-യുടെ നിലവിലുള്ള പാഠത്തിന്റെ ഉത്ഭവത്തെ വിശദീകരിക്കാൻ 18, 19 നൂറ്റാണ്ടുകളിലെ പണ്ഡിതന്മാർ നടത്തിയ ശ്രമത്തിന്റെ ഫലമാണ് രേഖാ പരികല്പന (Documentary Hypothesis).
മോശെയുടെ പേരിൽ അറിയപ്പെടുന്ന പഞ്ചഗ്രന്ഥിയിലെ പുസ്തകങ്ങൾ, സ്വതന്ത്രവും, അവയിൽ തന്നെ സമ്പൂർണ്ണവും, ഒന്നൊന്നിനു സമാന്തരവുമായിരുന്ന പൂർവരേഖകൾ സമന്വയിപ്പിച്ച്, സംശോധകരുടെ ഒരു പരമ്പര രൂപപ്പെടുത്തിയതാണ് എന്നാണ് ഈ പരികല്പന.
മൂലരേഖകളുടെ എണ്ണം നാല് ആയിരുന്നെന്നാണ് സാധാരണ പറയാറ്.
എന്നാൽ ഈ സംഖ്യ, രേഖാപരികല്പനയുടെ അവശ്യഘടകമല്ല.
ജർമ്മൻ പണ്ഡിതനായ ജൂലിയസ് വെൽഹാവ്സന്റെ പേരു പിന്തുടർന്ന്, "വെൽഹാവ്സൺ പരികല്പന" എന്നു കൂടി ഈ സിദ്ധാന്തത്തിനു പേരുണ്ട്.
ഇത് ആദ്യമായി മുന്നോട്ടു വച്ചത് വെൽഹാവ്സൻ ആയിരുന്നില്ലെങ്കിലും ഇതിന്റെ പൊതുവേ സ്വീകാര്യത കിട്ടിയ അന്തിമരൂപം അദ്ദേഹത്തിന്റെ സംഭാവനയാണ്.
പരികല്പന
പഞ്ചഗ്രന്ഥിയുടെ ലഭ്യമായ പാഠത്തിലെ പൊരുത്തക്കേടുകൾക്ക് പരമ്പരാഗതവ്യാഖ്യാനം നൽകിയിരുന്ന വിശദീകരണങ്ങൾ സ്വീകരിക്കാൻ മടിച്ച 18, 19 നൂറ്റാണ്ടുകളിലെ ബൈബിൾ പണ്ഡിതന്മാരിൽ ചിലർ, കൂടുതൽ തൃപ്തികരമായ വിശദീകരണത്തിന് ആധുനികമായ സ്രോതനിരൂപണരീതി (Source criticism) പിന്തുടർന്നു.
ഒരേ സംഭവത്തിന്റെ പൂർണ്ണമായും ഒത്തുപോകാത്ത ഒന്നിലേറെ വിവരണങ്ങൾ പഞ്ചഗ്രന്ഥിയിൽ പലയിടങ്ങളിലും ഉള്ളതായി ശ്രദ്ധിക്കപ്പെട്ടിട്ടുണ്ട്.
ലോകസൃഷ്ടിയുടേയും, അബ്രാഹവുമായുള്ള ദൈവത്തിന്റെ ഉടമ്പടിയുടേയും, പത്തുകല്പനകളുടേയും,  മരുഭൂമിയിൽ വെള്ളത്തിനായി മോശെ പാറയിൽ അടിക്കുന്നതിന്റെയും മറ്റും സമാന്തരാഖ്യാനങ്ങൾ ഇതിനുദാഹരണമാണ്.
ഇവയെ അടിസ്ഥാനമാക്കിയുള്ള അന്വേഷണം, സ്വതന്ത്രവും, അവയിൽ തന്നെ സമ്പൂർണ്ണവും, പലപ്പോഴും പരസ്പരം പൊരുത്തപ്പെടാത്തവയുമായ ഒന്നിലേറെ രേഖകളിൽ നിന്നുള്ള തെരഞ്ഞെടുപ്പുകൾ തുന്നിച്ചേർത്ത് രൂപെപ്പെടുത്തിയതാണ് പഞ്ചഗ്രന്ഥിയുടെ നിലവിലുള്ള പാഠം എന്ന നിഗമനത്തിലാണ് എത്തിച്ചേർന്നത്.
ഇന്നു ലഭ്യമായ പാഠത്തെ, അതു രൂപപ്പെടുന്നതിനു നൂറ്റാണ്ടുകൾ മുൻപ് എഴുതപ്പെട്ടതും തിരിച്ചറിയാവുന്നതുമായ മൂലരേഖകളായി വിഭജിക്കാമെന്ന് അവർ വാദിച്ചു.
പത്തൊൻപതാം നൂറ്റാണ്ടിലുടനീളം നടന്ന ഈ ആശയത്തിന്റെ വികാസത്തിനൊടുവിൽ, മൂലസ്രോതസ്സുകൾ നാലായിരുന്നെന്നും അവയെ സംശോധകന്മാരുടെ ഒരു പരമ്പര ഇന്നത്തെ രൂപത്തിൽ സമന്വയിപ്പിക്കുകയായിരുന്നെന്നും ഉള്ള നിലപാട് പൊതുവേ സ്വീകാര്യമായി.
നാലു രേഖകളിൽ ഏറ്റവും പഴയതായ യഹോവീയ (Jahwist) രേഖയുടെ കാലം ക്രി.
പത്താം നൂറ്റാണ്ടായിരിക്കുമ്പോൾ, ഇലോഹീയ (Elohist), നിയമാവർത്തക (Deuteronomist), പുരോഹിത (Priestly) രേഖകൾ ക്രി.
8 മുതൽ 6 വരെ നൂറ്റാണ്ടുകളിലേതായി കരുതപ്പെടുന്നു.
ഇവയുടെ അന്തിമസമന്വയത്തിലൂടെ ഇപ്പോൾ നിലവിലുള്ള പാഠം രൂപപ്പെട്ടത് ക്രി.
ആറാം നൂറ്റാണ്ടിലോ അഞ്ചാം നൂറ്റാണ്ടിലോ ആയിരിക്കാം.
ഈ രേഖകൾ അവയുടെ ജർമ്മൻ പേരുകളുടെ ആദ്യാക്ഷരങ്ങൾ അനുസരിച്ച് J, E, D, P എന്നിങ്ങനെയാണ് സാധാരണ പരാമർശിക്കപ്പെടാറ്.
നാലു രേഖകൾ യഹോവീയം
പഞ്ചഗ്രന്ഥിയിൽ ആദ്യത്തേതായ ഉല്പത്തിപ്പുസ്തകം യഹോവ , ഇലോഹിം എന്നിങ്ങനെ രണ്ടു ദൈവനാമങ്ങൾ ഉപയോഗിക്കുന്നു എന്ന കണ്ടെത്തലിനെ തുടർന്നുള്ള അന്വേഷണത്തിലാണ് യഹോവീയ, ഇലോഹീയ പാരമ്പര്യങ്ങൾ തിരിച്ചറിഞ്ഞത്.
തുടർന്ന് യഹോവീയ രേഖയുടെ ഖണ്ഡങ്ങൾ പഞ്ചഗ്രന്ഥിയിലെ പുറപ്പാട് , സംഖ്യ എന്നീ പുസ്തകങ്ങളിലും കണ്ടെത്തി.
ദൈവത്തിന്റെ മാനവീകരണം(anthropomorphism), വിശ്വസ്തർക്ക് ഭൂമിയും, സന്താനസമൃദ്ധിയും, അനുഗ്രഹങ്ങളും വാഗ്ദാനം ചെയ്യുന്ന ദൈവം , യൂദയാ രാജ്യത്തെ കേന്ദ്രീകരിച്ചുള്ള പുരാവൃത്തം എന്നിവ ഈ രേഖയിലെ ആഖ്യാനത്തിന്റെ സവിശേഷതകളാണ്.
യഹോവീയരേഖയുടെ കർത്താവ് ക്രി.
പത്താം നൂറ്റാണ്ടിൽ യെരുശലേമിൽ കൊട്ടാരത്തിലെ പരിജനങ്ങൾക്കിടയിലെ ഒരു വനിത ആയിരുന്നിരിക്കാമെന്ന് പ്രഖ്യാത സാഹിത്യവിമർശകൻ ഹാരോൾഡ് ബ്ലൂം വാദിച്ചിട്ടുണ്ട്.
സാറാ, റെബേക്കാ, റാഹേൽ, താമാർ തുടങ്ങിയ സ്ത്രീകഥാപാത്രങ്ങളുടെ ചിത്രീകരണത്തിൽ യഹോവീയരേഖ കാട്ടുന്ന ഉദാത്തസംവേദനവും ആ നായികമാർക്ക് നൽകിയിരിക്കുന്ന പ്രാധാന്യവുമാണ് അദ്ദേഹത്തെ ഈ നിഗമനത്തിലേക്കു നയിച്ചത്.
ഈ രേഖ മതപരമോ, ചരിത്രപരമോ ആയ ലക്ഷ്യങ്ങളോടെ എഴുതപ്പെട്ടതല്ലെന്നും സാഹിത്യഭാവനയാണ് അതിനു പിന്നിൽ പ്രവർത്തിച്ചതെന്നും ബ്ലൂം കരുതി.
സാഹിത്യസൃഷ്ടി എന്ന നിലയിൽ യഹോവീയ രേഖ ഹോമറുടേയും , ഷേയ്ക്ക്സ്പിയറുടേയും , ടോൾസ്റ്റോയ്‌യുടേയും രചനകൾക്ക് ഒപ്പം നിൽക്കുമെന്നും, ഈ രേഖയ്ക്കു മാത്രമായി ഡേവിഡ് റോസൻബർഗ്ഗ് നിർവഹിച്ച പരിഭാഷയോടൊപ്പം പ്രസിദ്ധീകരിച്ച പഠനത്തിൽ ബ്ലൂം വാദിച്ചു.
ഇലോഹീയം
യഹോവീയ പാരമ്പര്യത്തോടൊപ്പം ഉല്പത്തിപ്പുസ്തകത്തിൽ തന്നെയാണ് ഇതും ആദ്യം തിരിച്ചറിയപ്പെട്ടത്.
ഉല്പത്തിയിൽ 'ഇലോഹിം' എന്ന ദൈവനാമം ഉപയോഗിക്കുന്ന ചില ഭാഗങ്ങൾ ഇലോഹീയ സ്രോതസ്സിൽ പെട്ടതല്ലെന്നും, ഇലോഹീയ പാരമ്പര്യം പഞ്ചഗ്രന്ഥിയിലെ ഇതരഗ്രന്ഥങ്ങളിലും ഉണ്ടെന്നും പിന്നീടു വ്യക്തമായി.
ഉത്തര ഇസ്രായേലിൽ ഉത്ഭവിച്ചതായി കരുതപ്പെടുന്ന ഈ രേഖയിലെ ആഖ്യാനത്തിന്റെ പശ്ചാത്തലം മിക്കവാറും ഉത്തരദേശമാണ്.
മനുഷ്യരുമായുള്ള സമ്പർക്കത്തിൽ ഇതിലെ ദൈവം സ്വപ്നങ്ങളും സന്ദേശങ്ങളും ഉപയോഗിക്കുന്നു.
പ്രവചനങ്ങൾക്കും ഇതിൽ പ്രാധാന്യമുണ്ട്.
യഹൂദായേക്കാൾ ഇസ്രായേലിനും, അഹറോനിയ പൗരോഹിത്യത്തിനുപരി ലേവായപുരോഹിതർക്കും ഈ രചന പ്രാധാന്യം കല്പിക്കുന്നു.
ഇസഹാക്കിനെ ബലികഴിക്കാനായുള്ള അബ്രാഹമിന്റെ യാത്ര, മോശെ ഈജിപ്തിനുമേൽ വരുത്തുന്ന ബാധകൾ, അഹറോനും സ്വർണ്ണം കൊണ്ടുള്ള കാളക്കുട്ടിയും, സ്വപ്നങ്ങളെ വ്യാഖ്യാനിക്കുന്ന ജോസഫ് എന്നിവ ഇലോഹീയ പാരമ്പര്യത്തിന്റെ ഭാഗമാണ്.
നിയമാവർത്തകം
പഞ്ചഗ്രന്ഥിയിലെ അന്തിമഗ്രന്ഥമായ നിയമാവർത്തനം ആണ് ഈ പാരമ്പര്യത്തിൽ പ്രധാനമായും ഉൾപ്പെടുന്നത്.
ഏഴാം നൂറ്റാണ്ടിന്റെ അന്തിമപാദത്തിൽ യഹോവപക്ഷീയമായ മതനവീകരണത്തിനു നേതൃത്വം കൊടുത്ത ജോസിയാ രാജാവിന്റെ കാലത്ത്, ദേവാലയത്തിന്റെ അറ്റകുറ്റപ്പണികൾക്കിടയിൽ ക്രി.
622-ൽ കണ്ടുകിട്ടിയതായി രാജാക്കന്മാരുടെ രണ്ടാം പുസ്തകത്തിൽ പറയുന്ന "നിയമഗ്രന്ഥം", ഈ രേഖയുടെ പൂർവരൂപം ആയിരുന്നിരിക്കാം.
യെരുശലേം ഒഴിച്ചുള്ള സ്ഥലങ്ങളെ കേന്ദ്രീകരിച്ചുള്ള ദൈവാരാധനയുടെ നിരോധനം നിയമാവർത്തക പാരമ്പര്യത്തിന്റെ ഒരു മുഖ്യസ്വഭാവമാണ്.
അബ്രാമും യാക്കോബും സെച്ചെമിലും, ബെഥേലിലും മാമ്രേയിലും ബലിവേദികൾ നിർമ്മിക്കുന്നതായി ഇതരപാരമ്പര്യങ്ങളിലെ പെട്ട ആഖ്യാനങ്ങൾ പറയുന്നതിനാൽ, മുൻപാരമ്പര്യങ്ങളിൽ ഈ വിലക്ക് ഉണ്ടായിരുന്നില്ല എന്നു വ്യക്തമാണ്.
എബ്രായബൈബിളിൽ , നിയമാവർത്തക പാരമ്പര്യത്തിന്റെ സ്വാധീനം പഞ്ചഗ്രന്ഥിയിൽ മാത്രമല്ല ഉള്ളത്.
പഞ്ചഗ്രന്ഥിയിലെ അവസാനത്തേതായ നിയമാവർത്തനപ്പുസ്തകത്തെ തുടർന്നു വരുന്ന ഗ്രന്ഥങ്ങളിലെ യഹൂദചരിത്രത്തിലും നിയമാവർത്തനപാരമ്പര്യത്തിലെ ചരിത്രവീക്ഷണം (Deuteronomist History) കാണാം.
പുരോഹിതം
ബാബിലോണിലെ പ്രവാസത്തിലും പ്രവാസാനന്തരവും രൂപപ്പെട്ടതായി കരുതപ്പെടുന്ന ഈ രേഖ ഇസ്രായേല്യരുടെ ആരാധനാവിധികൾക്കും അനുഷ്ടാനങ്ങൾക്കും പ്രാധാന്യം കല്പിക്കുന്നു.
അതിനാൽ, ഈ രേഖയിൽ പെട്ട് ഉല്പത്തിയിലും മറ്റും കാണുന്ന ആഖ്യാനങ്ങളിൽ, സാബത്ത്, അഗ്രചർമ്മഛേദനം, പാനഭോജനങ്ങൾ എന്നിവയുമായി ബന്ധപ്പെട്ട നിഷ്ഠകളുടെ വിശദീകരണങ്ങൾ കാണാം.
പെസഹാ ആചരണം, പുരോഹിതന്മാരുടെ അഭിഷേകവും വസ്ത്രവിധികളും, ദൈവകൂടാരവും അതിന്റെ ചമയങ്ങളും എന്നിവയൊക്കെ ഇതിൽ വിശദീകരിക്കപ്പെടുന്നു.
ജനനേതാവായ മോശെയ്ക്ക് ഇതര രേഖകൾ കൊടുക്കുന്ന പ്രാധാന്യം ഇതിൽ നൽകിയിരിക്കുന്നത് പുരോഹിതനായ അഹറോനാണ്.
ഇതിലെ ദൈവം മാനവീകരിക്കപ്പെടാത്ത അതീതശക്തിയാണ്.
പഞ്ചഗ്രന്ഥിയിൽ ഏറ്റവും അധികമുള്ളത് പുരോഹിതപാരമ്പര്യത്തിൽ പെട്ട ആഖ്യാനമാണ്.
പൗരോഹിത്യവും ആരാധനാവിധിയുമായി ബന്ധപ്പെട്ട പഞ്ചഗ്രന്ഥിയിലെ ലേവ്യരുടെ പുസ്തകം ഏതാണ്ട് മുഴുവനായി പുരോഹിതപാരമ്പര്യത്തിൽ പെട്ടതാണ്.
പഞ്ചഗ്രന്ഥിയുടെ തുടക്കം തന്നെ ഉല്പത്തിപ്പുസ്തകത്തിൽ പുരോഹിതപാരമ്പര്യത്തിൽ പെട്ട സൃഷ്ടിവിവരണവുമായാണ്.
വ്യത്യസ്തനിലപാടുകളിൽ നിന്നുള്ള ഉൽപ്പത്തിയിലെ രണ്ടു സൃഷ്ടിവിവരണങ്ങളിൽ ആദ്യത്തേതാണിത്.
രണ്ടാമത്തെ വിവരണം യഹോവീയ പാരമ്പര്യത്തിൽ നിന്നുള്ളതാണ്.
അന്തിമസമന്വയം
മൂലരേഖകളുടെ അന്തിമസമന്വയത്തിലൂടെ പഞ്ചഗ്രന്ഥിയ്ക്ക് ഇന്നു നിലവിലുള്ള രൂപം നൽകിയതും പുരോഹിതപാരമ്പര്യമാണ്.
ആ പാരമ്പര്യത്തിൽ പെട്ട സൃഷ്ടിവിവരണവുമായി ഉല്പത്തിപ്പുസ്തകത്തിൽ തുടങ്ങുന്ന പഞ്ചഗ്രന്ഥി, അതേ പാരമ്പര്യത്തിന്റെ ആശ്രയത്തിൽ മോശെയുടെ മരണാഖ്യാനത്തോടെ നിയമാവർത്തനത്തിൽ സമാപിക്കുന്നത് ഇതിനു തെളിവാണ്.
നാലു മൂലരേഖകൾക്ക് യഹോവീയം, ഇലോഹീയം, നിയമാവർത്തകം, പുരോഹിതം എന്ന 'JEDP' പൂർവാപരക്രമം നിർദ്ദേശിച്ചത് ജൂലിയസ് വെൽഹാവ്സൻ ആയിരുന്നു.
ഇസ്രായേലിയ ധാർമ്മികതയുടെ വികാസത്തിന്റെ മുഖ്യസ്വഭാവമായി അദ്ദേഹം കരുതിയ പൗരോഹിത്യാധികാരത്തിന്റെ വളർച്ചയുടെ ഭൂമികയിൽ പഞ്ചഗ്രന്ഥിയെ പ്രതിഷ്ഠിക്കുകയാണ് അതുവഴി വെൽഹാവ്സൻ ചെയ്തത്.
മൂലരേഖകൾക്ക് വെൽഹാവ്സൻ നിർദ്ദേശിച്ച പശ്ചാത്തലം ഏതാണ്ട് ഇപ്രകാരമായിരുന്നു: രേഖാനാമം ചുരുക്കപ്പേര് ഉത്ഭവപശ്ചാത്തലം യഹോവീയം J ക്രി.
950-നടുത്ത് തെക്ക്, യൂദയാ രാജ്യത്ത് ഇലോഹീയം E ക്രി.
850-നടുത്ത് വടക്കൻ ഇസ്രായേൽ രാജ്യത്തെ സമരിയായിൽ നിയമാവർത്തകം D ക്രി.
600-നടുത്ത്, മതനവീകരണങ്ങളുടെ കാലത്ത് യെരുശലേമിൽ പുരോഹിതം P ക്രി.
500-നടുത്ത്, ബാബിലോണിൽ പ്രവാസികളായിരുന്ന യഹൂദപുരോഹിതർ എഴുതി സമന്വയം(Redaction) R യഹോവീയ-ഇലോഹീയ (JE) സമന്വയം; യഹോവീയ-ഇലോഹീയ-നിയമാവർത്തക (JED) സമന്വയം; യഹോവീയ-ഇലോഹീയ-നിയമാവർത്തക-പുരോഹിത (JEDP) സമന്വയത്തിൽ ക്രി.
450നടുത്ത് അന്തിമപാഠത്തിന്റെ പിറവി സ്വീകാര്യത
ഇരുപതാം നൂറ്റാണ്ടിൽ പൊതുവേ സ്വീകാര്യത നിലനിർത്തിയ ഈ പരികല്പനയ്ക്ക്, നൂറ്റാണ്ടറുതിക്കാലത്ത് മറ്റു മാതൃകകളുടെ വെല്ലുവിളിയിൽ ബലക്ഷയം സംഭവിച്ചെങ്കിലും, അതിന്റെ പദാവലികളും ഉൾക്കാഴ്ചകളും, പഞ്ചഗ്രന്ഥിയുടെ ഉല്പത്തിയെ സംബന്ധിച്ച പുതുസിദ്ധാന്തങ്ങളുടെ പോലും ചട്ടക്കൂടായി തുടരുന്നു.
൧ ആദത്തിന്റെ സൃഷ്ടിവിവരണത്തിന്റെ ആറിരട്ടി ദൈർഘ്യത്തിൽ ഹവ്വായുടെ സൃഷ്ടി വിവരിക്കുന്നത് ഇതിനുദാഹരണമായി ബ്ലൂം ചൂണ്ടിക്കാട്ടുന്നു.
യഹോവീയരേഖയിൽ നായികമാരല്ലാതെ നായകന്മാരില്ല എന്നും അദ്ദേഹം നിരീക്ഷിക്കുന്നുണ്ട്.
ദൈവത്തിനു പോലും ഇതിൽ നായകസ്ഥാനമില്ല.
൨ ബലിയുടെ കഥയ്ക്കു ശേഷം ഈലോഹിയ ആഖ്യാനത്തിൽ അബ്രാഹമിന്റെ പുത്രൻ ഇസഹാക്ക് പ്രത്യക്ഷപ്പെടുന്നില്ല.
ഇസഹാക്ക് ബലികഴിക്കപ്പെടുക തന്നെ ചെയ്തു എന്നാണ് ഇലോഹീയ പാരമ്പര്യത്തിലെ സൂചന.
വള്ളിച്ചെടികൾക്കിടയിൽ നിന്നു കിട്ടിയ ആട്ടിൻകുട്ടിയെ ഇസഹാക്കിനു പകരം ബലിചെയ്തതായുള്ള വിശദാംശം പുരോഹിതരേഖയിലേതാണ്.
അവലംബം 1 2 The Cambridge Companion to the Bible (പുറങ്ങൾ 36-38) ↑ ↑ ↑ "J", Oxford Companion to the Bible (പുറം 338) ↑ The Book of 'J', Harold Bloom David Rosenberg ↑ "E", Oxford Companion to the Bible (പുറം 173) 1 2 ↑ Paths of Faith, John A Hutchinson (പുറം 334) ↑ Wenham, Gordon "Pentateuchal Studies Today", Themelios 22.1 (October 1996) ↑ The Satirist, Genesis Is Good Literature – Bloom’s Book of J
രേഖ സൂര്യ ഇംഗ്ലീഷ് വിലാസം https://ml.wikipedia.org/wiki/Rekha_Surya
ഹിന്ദുസ്ഥാനി ലൈറ്റ് ക്ലാസിക്കൽ ഗായികയാണ് രേഖ സൂര്യ (ജനനം 17 നവംബർ 1959) മുൻകാലജീവിതം
ഇന്ദ്ര പ്രകാശ് സുർ, ചാന്ദ് സുർ എന്നിവരുടെ മകളായി ലഖ്നൗവിൽ ജനിച്ചു.
വിഭജനകാലത്ത് ഇന്ദ്ര പ്രകാശ് സുർ ലാഹോറിൽ നിന്ന് ലക്നൗവിലേക്ക് കുടിയേറിയിരുന്നു.
ലക്നൌവിലെ പ്രാഥമിക വിദ്യാഭ്യാസം പൂർത്തിയാക്കിയ അവർ പിന്നീട് ഡൽഹി സർവകലാശാലയിൽ നിന്ന് ബിരുദം നേടി.
പ്രൊഫഷണൽ യാത്ര
അഖ്‌തർ ബീഗം , ഗിരിജ ദേവി എന്നിവരിൽ നിന്നാണ് രേഖ സൂര്യ പരിശീലനം നേടിയത്.
ബീഗം അക്തറിന്റെ അവസാന വിദ്യാർത്ഥിനിയും ആയിരുന്നു.
അക്തറിന്റെ മരണശേഷം സൂര്യ ഗിരിജാദേവിയിൽ നിന്ന് പഠിക്കാൻ ഇടയ്ക്കിടെ വാരണാസിയിലേക്ക് പോയിരുന്നു.
1980 കളിൽ സംഗീത നാടക അക്കാദമിയിൽ അവർക്ക് സ്കോളർഷിപ്പ് ലഭിച്ചു.
അവിടെ ഒരു ഗുരുവായി ജോലി ചെയ്തിരുന്ന ദേവി അവളെ പരിശീലിപ്പിച്ചു.
സാരംഗി വിദ്വാൻ ബഷീർ ഖാൻ ആയിരുന്നു അവരുടെ മറ്റൊരു ഗുരു.
അവലംബം പുറം കണ്ണികൾ Rubin Museum of Art Indo-American Arts Council Present Rekha Surya in Concert Archived 2018-01-26 at the Wayback Machine .
Culture confluence Archived 2018-07-01 at the Wayback Machine .
CONTINUING THE LEGACY OF A LEGEND: REKHA SURYA The Sensual Voice of Rekha Surya Rekha Surya interviewed by Ashok Vajpeyi Kabul Diary INTACH organises evening of Hindustani light classical music Archived 2019-04-15 at the Wayback Machine .
Rekha Surya enthralls music lovers in Hyderabad Ghazal in its Authentic Form: Rekha Surya Performs at MIT APMC: AN EVENING WITH REKHA SURIYA Archived 2018-05-13 at the Wayback Machine .
Mera geet amar kar do ...
Archived 2019-04-15 at the Wayback Machine .
രേഖീയ ഉത്തമീകരണം ഈ ലേഖനം ദുർഗ്രഹമാം വിധം സാങ്കേതികസംജ്ഞകൾ ഉൾക്കൊള്ളുന്നു.
രണ്ടു ചരങ്ങളും ആറു അസമതകളും അടങ്ങിയ ലളിതമായ ഒരു രേഖീയ ഉത്തമീകരണത്തിന്റെ ചിത്ര രൂപം.
സാധ്യമായ പരിഹാരങ്ങളുടെ ഗണം ഒരു ബഹുഭുജം രൂപീകരിക്കുന്നു.
അമ്പടയാളത്തോടു കൂടിയ ചുവന്ന വര രേഖീയ ലക്ഷ്യ ഏകദത്തിനെ സൂചിപ്പിക്കുന്നു: ചുവന്ന വര ലക്ഷ്യ ഏകദത്തിന്റെ ഒരു വിലയേയും അമ്പടയാളം ഉത്തമീകരിക്കേണ്ട ദിശയേയും സൂചിപ്പിക്കുന്നു.
രേഖീയ ബന്ധങ്ങൾ വഴി നിർവചിക്കപ്പെട്ടിട്ടുള്ള ആവശ്യങ്ങൾക്കായി മികച്ച  ഫലം കണ്ടെത്താനുള്ള ഒരു ഗണിതോപായമാണു രേഖീയ ഉത്തമീകരണം അഥവാ ലീനിയർ പ്രോഗ്രാമിങ് (എൽപി).
എറ്റവും കൂടുതൽ ലാഭം അല്ലെങ്കിൽ ഏറ്റവും കുറവ് ചെലവ് എന്നിവയാണു സാധാരണ മികച്ച ഫലങ്ങൾ ആയി കണക്കാക്കപ്പെടുന്നത്.
ഗണിത ഉത്തമീകരണത്തിന്റെ ഉപവിഭാഗമായ രേഖീയ ഉത്തമീകരണം രേഖീയ അസമതകളും സമവാക്യങ്ങളും പരിമിതികളായ ഒരു രേഖീയ ലക്ഷ്യ ഏകദത്തിനെ അതിന്റെ ഉത്തമ ബിന്ദുവിലേക്ക് എത്തിക്കുന്നു.
മികച്ച ഫലം കണ്ടെത്താനായി വിവിധ അൽഗരിതങ്ങൾ ഉപയോഗിക്കാറുണ്ട്.
സാമ്പത്തിക ശാസ്ത്രം, എഞ്ചിനീയറിങ്, വാണിജ്യ മേഖലകളായ ഗതാഗതം, ഊർജ്ജം, വാർത്താപ്രക്ഷേപണം, നിർമ്മാണം എന്നിവയിൽ പ്രായോഗിക സാധ്യതകളുള്ള സംഗതിയാണു രേഖീയ ഉത്തമീകരണം.
അൽഗരിതങ്ങൾ അടിസ്ഥാന വിനിമയ അൽഗരിതങ്ങൾ ഡാൻസിഗിന്റെ സിംപ്ലക്സ് അൽഗരിതം ക്രിസ് - ക്രോസ് അൽഗരിതം അന്തർ ബിന്ദു മാർഗങ്ങൾ ഖാചിയാന്റെ എലിപ്സോയിഡ് അൽഗരിതം കർമാക്കർ അൽഗരിതം അഫൈൻ സ്കെയിലിങ് മാർഗദർശി അൽഗരിതങ്ങൾ പ്രോഗ്രാമിങ് ഭാഷകളും ഉപകരണങ്ങളും
രേഖീയ ഉത്തമീകരണ പ്രശ്നങ്ങൾ പരിഹരിക്കാൻ ഉപയോഗിക്കാവുന്ന പ്രോഗ്രാമിങ് ഭാഷകളും ഉപകരണങ്ങളും ഇവയാണു: പ്യോമോ കാസോവരി കൺസ്ട്രെയിന്റ് സോൾവർ സിഎൽപി ജിഎൽപികെ ക്വോക ആർ-പ്രൊജക്റ്റ് മിന്റോ എയിംസ് എഎംപിഎൽ എപിമോണിറ്റർ സിപ്ലെക്സ് എക്സെൽ സോൾവർ ഫോർട്ട്എംപി ഗാംസ് ഗുറോബി ഐഎംഎസ്എൽ നൂമെറിക്കൽ ലൈബ്രറീസ് ലിൻഡോ മേപിൾ മാത്‌ലാബ് മാത്കാഡ് മാത്തമാറ്റിക്ക മൊസെക് നാഗ് നൂമെറിക്കൽ ലൈബ്രറി എൻമാത് സ്റ്റാറ്റ്സ് ഒപ്റ്റിംജെ സാസ്/ഒആർ സ്കിപ് എക്സ്പ്രസ് വിസ്സിം
വിജയലക്ഷ്മി രവീന്ദ്രനാഥ്
ഒരു ഇന്ത്യൻ ന്യൂറോ സയന്റിസ്റ്റാണ് വിജയലക്ഷ്മി രവീന്ദ്രനാഥ് (ജനനം: ഒക്ടോബർ 18, 1953).
നിലവിൽ ബാംഗ്ലൂരിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ സെന്റർ ഫോർ ന്യൂറോ സയൻസിൽ പ്രൊഫസറാണ്.
ഗുഡ്ഗാവിലെ നാഷണൽ ബ്രെയിൻ റിസർച്ച് സെന്ററിന്റെ സ്ഥാപക ഡയറക്ടറും (2000-9) ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ സെന്റർ ഫോർ ന്യൂറോ സയൻസിന്റെ സ്ഥാപക ചെയറുമായിരുന്നു.
ന്യൂറോ ഡീജനറേറ്റീവ് രോഗങ്ങളായ അൽഷിമേഴ്‌സ് , പാർക്കിൻസൺസ് എന്നിവയുൾപ്പെടെയുള്ള തലച്ചോറുമായി ബന്ധപ്പെട്ട വൈകല്യങ്ങളെക്കുറിച്ചുള്ള പഠനമാണ് അവരുടെ പ്രധാന താത്പര്യം.
വിജയലക്ഷ്മി ആന്ധ്ര സർവകലാശാലയിൽ നിന്ന് ബി.എസ്സി.
, എം.എസ്സി.
ബിരുദങ്ങൾ നേടി.
1981 ൽ മൈസൂർ സർവകലാശാലയിൽ നിന്ന് പിഎച്ച്ഡി നേടിയശേഷം (ബയോകെമിസ്ട്രി) അമേരിക്കയിലെ നാഷണൽ കാൻസർ ഇൻസ്റ്റിറ്റ്യൂട്ടിൽ പോസ്റ്റ്ഡോക്ടറൽ ഫെലോ ആയി ജോലി ചെയ്തു.
ബാംഗ്ലൂരിലെ നാഷണൽ ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് ആൻഡ് ന്യൂറോ സയൻസസിൽ ചേർന്നു.
അവിടെ മനുഷ്യ മസ്തിഷ്കത്തിന്റെ ഉപാപചയ ശേഷി പഠിച്ചു, പ്രത്യേകിച്ച് സൈക്കോ ആക്റ്റീവ് മരുന്നുകൾ, പരിസ്ഥിതി വിഷവസ്തുക്കൾ എന്നിവയിൽ ശ്രദ്ധ കേന്ദ്രീകരിച്ചു.
1999 ൽ, ഇന്ത്യയിലെ ന്യൂറോ സയൻസ് റിസർച്ച് ഗ്രൂപ്പുകളെ ഏകോപിപ്പിക്കുന്നതിനും നെറ്റ്വർക്ക് ചെയ്യുന്നതിനും ഡിബിടിയുടെ സ്വയംഭരണ സ്ഥാപനമായ നാഷണൽ ബ്രെയിൻ റിസർച്ച് സെന്റർ (എൻ‌ബി‌ആർ‌സി) സ്ഥാപിക്കാൻ ഇന്ത്യാ ഗവൺമെൻറ് ബയോടെക്നോളജി (ഡിബിടി) യെ സഹായിച്ചു.
ഇന്ത്യൻ അക്കാദമി ഓഫ് സയൻസസ് , നാഷണൽ അക്കാദമി ഓഫ് സയൻസസ് , ഇന്ത്യൻ നാഷണൽ സയൻസ് അക്കാദമി , നാഷണൽ അക്കാദമി ഓഫ് മെഡിക്കൽ സയൻസസ്, ഇന്ത്യൻ അക്കാദമി ഓഫ് ന്യൂറോ സയൻസസ്, തേർഡ് വേൾഡ് അക്കാദമി ഓഫ് സയൻസസ് എന്നിവയിൽ തിരഞ്ഞെടുക്കപ്പെട്ട ഫെലോ ആണ് വിജയലക്ഷ്മി.
1996 ൽ ശാന്തി സ്വരൂപ് ഭട്നഗർ മെഡിക്കൽ സയൻസസ് സയൻസ് ആൻഡ് ടെക്നോളജിക്ക് ഇന്ത്യൻ നാഷണൽ സയൻസ് അക്കാദമിയുടെ കെ പി ഭാർഗവ മെഡൽ ഓം പ്രകാശ് ഭാസിൻ 2001 ൽ സയൻസ് ടെക്നോളജി ജെ സി ബോസ് ഫെലോഷിപ്പ് (2006) ഇന്ത്യൻ നാഷണൽ സയൻസ് അക്കാദമിയുടെ (2016) എസ്എസ് ഭട്നഗർ അവാർഡ് 2010 ലെ പത്മശ്രീ അവാർഡ് പ്രസിദ്ധീകരണങ്ങൾ {{ cite book }} : | journal= ignored ( help ) ; Missing or empty | title= ( help ) അവലംബം
വിജയരാജമല്ലിക
മലയാളത്തിലെ ആദ്യ ട്രാൻസ് ജെൻഡർ കവയിത്രിയാണ് തൃശൂർ ജില്ലയിലെ മുതുവറ സ്വദേശിനിയായ വിജയരാജമല്ലിക .
1985 ൽ തൃശൂർ ജില്ലയിലെ മുതുവറയിൽ കണിയാംകോണത്ത് വീട്ടിൽ കെ.എസ്.ബിയിൽ നിന്നും സൂപ്രണ്ടായി വിരമിച്ച വൈ. കൃഷ്ണനും അദ്ധ്യാപികയായ ജയ കൃഷ്ണനും ആണ് മാതാപിതാക്കൾ.
തൃശ്ശൂർ മണ്ണുത്തി സ്വദേശിയും പാരാലീഗൽ വോളന്ഡിയറും ഫ്രീലാന്സ് സോഫ്റ്റ്‌വേർ എന്ജിനീയറുമായ ജാഷിമാണ് ഭർത്താവ്.
ജാഷിമിന്റെ വീട്ടുകാരുടെ കടുത്ത എതിർപ്പിനെ മറികടന്നായിരുന്നു ഏറെ വിവാദങ്ങൾ സൃഷ്ടിച്ച ഇവരുടെ പ്രണയവിവാഹം നടന്നത്.
തൃശ്ശൂരിലെ കേരള ശാസ്ത്രസാഹിത്യ പരിഷത്തിന്റെ സംസ്ഥാന കമ്മിറ്റി ഓഫിസിൽ വെച്ചായിരുന്നു വിവാഹം.
മനു ജയകൃഷ്ണൻ എന്നായിരുന്നു ആദ്യകാല നാമം.
ലിംഗമാറ്റ ശസ്ത്രക്രിയ നടത്തിയതിന് ശേഷമാണ് വിജയ രാജമല്ലിക എന്ന പേര് സ്വീകരിച്ചത്.
പുറനാട്ടുകര കേന്ദ്രീയ വിദ്യാലയത്തിൽ പ്രാഥമിക വിദ്യാഭ്യാസം.
2005 ൽ കാലിക്കറ്റ് സർവ്വകലാശാലയിൽനിന്നും രണ്ടാം റാങ്കോടെ ബിരുദം.
2009 ൽ ഫസ്റ്റ് ക്ലാസോടെ രാജഗിരി കോളേജിൽ നിന്നും ബിരുദാനന്തര ബിരുദം.
വിവിധ മത സംഘടനകൾക്കിടയിൽ സാമൂഹ്യപ്രവർത്തനം നടത്തിവരുന്നു.
മലയാളത്തിലെ ആദ്യ ട്രാൻസ് ജെൻഡർ കവി.
തൃശൂർ ലീഗൽ സർവീസ് സൊസൈറ്റിയിൽ പാരാ ലീഗൽ വോളന്റിയർ കൂടിയാണിവർ.
2022 ൽ കേരള സാഹിത്യ അക്കാദമിയുടെ ജനറൽ കൗൺസിൽ അംഗമായി തെരഞ്ഞെടുക്കപ്പെട്ട ആദ്യ ട്രാൻസ്ജെൻഡർ വ്യക്തിയാണ് വിജയരാജമല്ലിക.
കൃതികൾ ദൈവത്തിന്റെ മകൾ (50 കവിതകൾ അടങ്ങിയ ആദ്യ കവിതാ സമാഹാരം) ആൺനദി (60 കവിതകൾ അടങ്ങിയ കവിതാ സമാഹാരം) ലിലിത്തിന് മരണമില്ല ( കവിതാ സമാഹാരം) മല്ലികാവസന്തം (ആത്മകഥ) പാഠ്യപദ്ധതിയിൽ
വിജയരാജമല്ലികയുടെ 'ദൈവത്തിന്റെ മകൾ' എന്ന കവിതാസമാഹാരം മദ്രാസ് യൂണിവേഴ്സിറ്റി പാഠപുസ്തകമാക്കി.
മദ്രാസ് സർവകലാശാലയുടെ എംഎ മലയാളം മൂന്നാം സെമസ്റ്ററിലെ ആധുനിക കവിത എന്ന വിഭാഗത്തിലാണ് കവിതാസമാഹാരം ഉൾപ്പെടുത്തിയത്.
തൃശൂർ അമല സ്വദേശി മനു ജയ കൃഷ്ണൻ, വിജയരാജമല്ലികയായി മാറുന്നതിനിടയിൽ അനുഭവിക്കേണ്ടി വന്ന വേദനകളും യാതനകളുമാണ് 'ദൈവത്തിൻറെ മകൾ' എന്ന കവിതാസമാഹാരത്തിന്റെ ഉള്ളടക്കം.
കേരളത്തിലെ ട്രാൻസ് ജെൻഡറുകൾ നേരിടുന്ന പ്രശ്നങ്ങളും ഈ കവിതയിൽ ചർച്ചയാകുന്നുണ്ട്.
ഇതേ പുസ്തകത്തിലെ 'മരണാനന്തരം' എന്ന കവിത എംജി സർവകലാശാലയും 'നീലാംബരി' എന്ന കവിത കാലടി ശ്രീ ശങ്കരാചാര്യ സംസ്കൃത സർവകലാശാലയും പാഠ്യപദ്ധതിയിൽ ഉൾപ്പെടുത്തിയിരുന്നു.
കാലടി സർവകലാശാലയിൽ എംഎ കംപാരറ്റീവ് ലിറ്ററേച്ചർ ആന്റ് ലിംഗിസ്റ്റിക്വിൽ രണ്ടാം സെമസ്റ്ററിലെ പാഠ്യപദ്ധതിയിലാണ് കവിത ഉൾപ്പെടുത്തിയിരിക്കുന്നത്.
കേരളത്തിൽ ആദ്യമായാണ് ഒരു ട്രാൻസ് ജെൻഡറുടെ കവിത പാഠ്യപദ്ധതിയുടെ ഭാഗമാകുന്നത്.
അവാർഡ് അരളി പുരസ്കാരം (2016) യുവകലാസാഹിതി വയലാർ കവിതാ പുരസ്കാരം (ദൈവത്തിന്റെ മകൾ-2019) അവലംബം പുറമെ നിന്നുള്ള കണ്ണികൾ Daily Hunt Mallika Vasantham Archived 2020-01-12 at the Wayback Machine .
വിജയലക്ഷ്മി ബാലൻ
നാടക - ചലച്ചിത്ര അഭിനേത്രിയായിരുന്നു വിജയലക്ഷ്മി ബാലൻ (29 ജൂൺ 1940 - 07 ഓഗസ്റ്റ് 2024).
1980-ലെ മികച്ചസഹനടിക്കുള്ള സംസ്ഥാന സർക്കാരിന്റെ പുരസ്‌കാരം നേടിയിട്ടുണ്ട്.
1940 ജൂൺ 29-ന്‌ കോഴിക്കോട്ടായിരുന്നു വിജയലക്ഷ്മിയുടെ ജനനം.
അച്ഛൻ പറങ്ങോടൻ, അമ്മ കല്യാണി.
രണ്ടു വയസ്സുള്ളപ്പോൾ അച്ഛനെ നഷ്ടപ്പെട്ട വിജയലക്ഷ്മിയെ പിന്നീട് വളരെ കഷ്ടപ്പെട്ട
അമ്മയാണ് വളർക്കിയത്.
ബാല്യത്തിൽ തന്നെ കലാവാസന പ്രകടിപ്പിച്ചിരുന്ന വിജയലക്ഷ്മി കോഴിക്കോട് വെസ്റ്റ്ഹിൽ ചുങ്കം യു.പി.സ്‌കൂളിലും, പിന്നീട് പ്രൊവിഡൻസ് സ്‌കൂളിലും
പഠിക്കുമ്പോൾ നൃത്തവും പാട്ടും അഭ്യസിച്ചു.
വി.ടി. ഇന്ദുചൂഡൻ എഴുതിയ 'കാരാഗൃഹം' എന്ന നാടകത്തിലും അഭിനയിച്ചു.
പിന്നീടങ്ങോട്ടു 'പ്രതിഭ ആർട്ട്‌സി'നുവേണ്ടിയും, 'എക്‌സ്പിരിമെന്റൽ തീയേറ്റേഴ്‌സിന് വേണ്ടിയും 'വെളിച്ചം വിളക്കന്വേഷിക്കുന്നു', 'മനുഷ്യൻ കാരാഗൃഹത്തിലാണു്', 'ചുവന്ന ഘടികാരം', 'സൃഷ്ടി സ്ഥിതി സംഹാരം', 'സനാതനം', 'സമന്വയം' തുടങ്ങി ധാരാളം നാടകങ്ങളിൽ ശ്രദ്ധേയമായ വേഷങ്ങൾ അവതരിപ്പിച്ചുകൊണ്ട് നാടകരംഗത്ത് സജീവമായി.
1957-ലാണ് നാടക-സിനിമാ അഭിനേതാവായ നിലമ്പൂർ ബാലനെ വിവാഹം ചെയ്യുന്നത്.
നിലമ്പൂർ യുവജന കലാസമിതിക്കുവേണ്ടി നാടകത്തിൽ ഇരുവരും ഒന്നിച്ചഭിനയിക്കാൻ തുടങ്ങി.
ഇരുവരും ചേർന്ന് 'കളിത്തറ' എന്ന പേരിൽ ഒരു നാടകസമിതി ആരംഭിച്ചു.
കോഴിക്കോടു മ്യൂസിക്കൽ തീയേറ്റേഴ്‌സ്, കായംകുളം പീപ്പിൾസ് തീയേറ്റേഴ്‌സ്, മലബാർ തീയേറ്റേഴ്‌സ്, സംഗമം തീയേറ്റേഴ്‌സ്, കലിംഗ തീയേറ്റേഴ്‌സ് തുടങ്ങിയ സമിതികളിലെ സജീവമായിരുന്നു വിജയലക്ഷ്മി.
ഗോപുരനടയിൽ , മഹാഭാരതം , മാന്ത്രികച്ചെണ്ട , വിശ്വരൂപം , വഴിയമ്പലം , കാട്ടുകടന്നൽ തുടങ്ങിയ നാടകങ്ങളിലെ കഥാപാത്രങ്ങൾ ഏറെ ശ്രദ്ധിക്കപ്പെട്ടു.
നിർമ്മാല്യം , സൂര്യകാന്തി , ബന്ധനം , അന്യരുടെ ഭൂമി , പോക്കുവെയിൽ , കഥയ്ക്കു പിന്നിൽ , ഒരേതൂവൽ പക്ഷികൾ , തീർത്ഥാടനം , അമ്മക്കിളിക്കൂട് , കൈയൊപ്പ് തുടങ്ങിയ സിനിമകളിലും ഏതാനും ടെലി ഫിലിമുകളിലും, സീരിയലുകളിലും അഭിനയിച്ചിട്ടുണ്ട്.
അവലംബം ↑ https://www.mathrubhumi.com/movies-music/news/vijayalakshmi-balan-theater-cinema-artist-actress-passed-away-1.9790505
വിജയലക്ഷ്മി രമണൻ ഇംഗ്ലീഷ് വിലാസം https://ml.wikipedia.org/wiki/Vijayalakshmi_Ramanan
ഇന്ത്യൻ ഭിഷഗ്വരയും ഒരു ആർമി ഓഫീസറുമായിരുന്നു വിജയലക്ഷ്മി രമണൻ വി.എസ്.എം. (27 ഫെബ്രുവരി 1924 - 18 ഒക്ടോബർ 2020).
ഇന്ത്യൻ വ്യോമസേനാ ഓഫീസറായി നിയമിതയായ ആദ്യ വനിതയായിരുന്നു അവർ.
കൂടാതെ ഇന്ത്യയിലെ നിരവധി സൈനിക ആശുപത്രികളിൽ ശസ്‌ത്രക്രിയാ വിദഗ്ദയുമായി സേവനമനുഷ്ഠിച്ചു.
1977-ൽ സൈന്യത്തിന്റെ വിശിഷ്ട സേവാ മെഡൽ നേടിയ അവർ 1979-ൽ വായുസേനയിലെ ഉദ്യോഗസ്ഥയായി വിരമിച്ചു.
1924 ഫെബ്രുവരി 27 ന് മദ്രാസിൽ (ഇപ്പോൾ ചെന്നൈ) രമണൻ ജനിച്ചു.
അവരുടെ പിതാവ് ടി.ഡി.നാരായണ അയ്യർ ഒന്നാം ലോകമഹായുദ്ധ സേനാനിയും പിന്നീട് മദ്രാസിലെ പൊതുജനാരോഗ്യ ഉദ്യോഗസ്ഥനുമായിരുന്നു.
1943 ൽ മദ്രാസ് മെഡിക്കൽ കോളേജിൽ ചേർന്ന ശേഷം എംബിബിഎസ് ബിരുദം നേടി ഡോക്ടറായി പരിശീലനം നേടി.
ഒരു വിദ്യാർത്ഥി എന്ന നിലയിൽ മദ്രാസ് യൂണിവേഴ്സിറ്റിയിൽ നിന്ന് മെഡിസിനുള്ള ബാൽഫോർ മെമ്മോറിയൽ മെഡൽ കരസ്ഥമാക്കുകയും ശസ്ത്രക്രിയയ്ക്കുള്ള സമ്മാനവും നേടി.
പ്രസവചികിത്സയിലും ഗൈനക്കോളജിയിലും എം.ഡി നേടിയ അവർ ഇന്ത്യൻ മിലിട്ടറിയിൽ ചേരുന്നതിന് മുമ്പ് മദ്രാസിൽ സർജനായി ജോലി ചെയ്തു.
1955 ൽ ഒരു ഹ്രസ്വ സേവന കമ്മീഷന്റെ കീഴിൽ രമണൻ ഇന്ത്യൻ ആർമി മെഡിക്കൽ കോർപ്സിൽ ചേർന്നു.
ഇന്ത്യൻ വ്യോമസേനയിൽ രണ്ടാം സ്ഥാനത്തെത്തിയ അവർ 1971 ൽ ആദ്യത്തെ വനിതാ ഓഫീസറായി നിയമിതയായി.
ഇന്ത്യയിലെ സൈനിക ആശുപത്രികളിൽ ഗൈനക്കോളജിസ്റ്റായി ജോലി ചെയ്യുന്നതിനു പുറമേ, 1962, 1966, 1971 എന്നീ യുദ്ധങ്ങളിൽ സേവന അംഗങ്ങൾക്ക് മെഡിക്കൽ പരിചരണവും നൽകി.
1968-ൽ കർണാടകയിലെ ബാംഗ്ലൂരിലെ എയർഫോഴ്സ് ഹോസ്പിറ്റലിൽ സീനിയർ ഗൈനക്കോളജിസ്റ്റും പ്രസവചികിത്സകയുമായി.
സേവനങ്ങളിൽ കുടുംബാസൂത്രണം പ്രോത്സാഹിപ്പിക്കുന്നതിനുള്ള സൈനിക ശ്രമങ്ങൾക്ക് നേതൃത്വം നൽകി.
രമണൻ 1953 മാർച്ച് 20 ന് ഫ്ലൈറ്റ് ലഫ്റ്റനന്റായും 1972 ഓഗസ്റ്റ് 22 ന് വിംഗ് കമാൻഡറായും മാറി.
ജലഹള്ളി, കാൺപൂർ, സെക്കന്തരാബാദ്, ബാംഗ്ലൂർ എന്നിവിടങ്ങളിലെ സായുധ സേന ആശുപത്രികളിൽ സേവനമനുഷ്ഠിച്ചു.
ഈ സമയത്ത് നഴ്‌സ് ഓഫീസർമാർക്ക് പ്രസവചികിത്സയും ഗൈനക്കോളജിയും പഠിപ്പിച്ചു.
1979-ൽ വിമാന കമാൻഡറായി രമണൻ വിരമിച്ചു.
"വിശിഷ്ട സേവനത്തിനായി" ഇന്ത്യൻ സായുധ സേനയിലെ അംഗങ്ങൾക്ക് നൽകുന്ന വിശിഷ്ഠ സേവാ മെഡലിന് അവർ അർഹയായി.
ഇന്ത്യൻ സായുധ സേനയുമായി ബന്ധമുള്ള സ്ത്രീകളോടും കുട്ടികളോടും ഉള്ള പെരുമാറ്റത്തിന് 1977 ജനുവരി 26 ന് അന്നത്തെ ഇന്ത്യൻ പ്രസിഡന്റ് നീലം സഞ്ജീവ റെഡ്ഡി അവർക്ക് മെഡൽ നൽകി.
ഇന്ത്യൻ വ്യോമസേനയിൽ നിയോഗിക്കപ്പെട്ട ആദ്യത്തെ വനിതാ ഉദ്യോഗസ്ഥയായിരുന്നു രമണൻ .
വിരമിക്കുന്നതിന് മുമ്പ് 24 വർഷം ഇന്ത്യൻ വ്യോമസേനയിൽ അവർ സേവനമനുഷ്ഠിച്ചു.
ഇന്ത്യൻ വ്യോമസേനയിലെ ആദ്യത്തെ വനിതാ ഓഫീസർ എന്ന നിലയിലുള്ള തന്റെ അനുഭവങ്ങളെക്കുറിച്ച് രമണൻ പറഞ്ഞിരുന്നു, “കുറച്ച് വർഷങ്ങളായി ഞാൻ വ്യോമസേനയിലെ ഏക വനിതാ ഉദ്യോഗസ്ഥയായിരുന്നു.
തുടക്കത്തിൽ, പുരുഷന്മാർക്കൊപ്പം പ്രവർത്തിക്കാൻ ഞാൻ ഭയപ്പെട്ടിരുന്നു.
എന്നാൽ ഞാൻ ധൈര്യമുള്ളതായി സ്വയം ചിന്തിച്ചു.
എനിക്ക് എന്തും നേരിടാം.
" ഇന്ത്യൻ വ്യോമസേനയിൽ ചേരുന്ന സമയത്ത് സ്ത്രീകൾക്ക് യൂണിഫോം ഇല്ലാതിരുന്നതിനാൽ, വ്യോമസേനയുടെ നിറങ്ങളുള്ള സാരിയും ബ്ലൗസും അവർ ഇഷ്ടാനുസൃതമായി രൂപകൽപ്പന ചെയ്തിരുന്നുവെന്ന് പറയപ്പെടുന്നു.
ക്ലാസിക്കൽ കർണാടക സംഗീതജ്ഞയെന്ന നിലയിലും പരിശീലനം നേടിയ വിജയലക്ഷ്മി 15 വയസ്സ് മുതൽ ദില്ലി, ലഖ്‌നൗ, സെക്കന്ദ്രാബാദ്, ബാംഗ്ലൂർ എന്നിവിടങ്ങളിൽ നിന്ന് പ്രക്ഷേപണം ചെയ്ത ഓൾ ഇന്ത്യ റേഡിയോയിൽ "എ ഗ്രേഡ്" കലാകാരിയായിരുന്നു.
സുകന്യ, സുകുമാർ എന്നിവരാണ് മക്കൾ.
ഭർത്താവ് കെ. വി. രമണൻ ഒരു വ്യോമസേനാ ഉദ്യോഗസ്ഥനുമായിരുന്നു.
2020 ഒക്ടോബർ 18 ന് ബാംഗ്ലൂരിലെ മകളുടെ വീട്ടിൽ വെച്ച് 96-ാം വയസ്സിലാണ് അവർ മരിച്ചത്.
അവലംബം പുറംകണ്ണികൾ Wing Commander Dr. Vijaylakshmi Ramanan: Service Record
വിജയലക്ഷ്മി പണ്ഡിറ്റ് ഇംഗ്ലീഷ് വിലാസം https://ml.wikipedia.org/wiki/Vijaya_Lakshmi_Pandit
യു എൻ ജനറൽ അസംമ്പ്ളിയുടെ ആദ്യവനിതാ അധ്യക്ഷയും ഇന്ത്യൻ ദേശീയ പ്രസ്ഥാനത്തിന്റെ മുന്നണി പോരാളികളിലൊരാളുമായിരുന്നു വിജയലക്ഷ്മി പണ്ഡിറ്റ് ( 18  ഓഗസ്റ്റ് 1900- 1  ഡിസംബർ 1990).
ജവഹർലാൽ നെഹ്‌റുവിന്റെ സഹോദരിയും ഇന്ത്യൻ നയതന്ത്രജ്ഞയും ആണ്.
ഒന്നും മൂന്നും നാലും ലോക്‌സഭകളിലെ അംഗമായിരുന്നു ജീവിതരേഖ
മോത്തിലാലിന്റെയും സ്വരൂപ്റാണിയുടെയും പുത്രിയായി 1900 ഓഗസ്റ്റ് 18-ന് ജനിച്ചു.
സ്വരൂപ് കുമാരി എന്നായിരുന്നു ആദ്യ പേര്.
പ്രാഥമിക വിദ്യാഭ്യാസം പൂർത്തിയാക്കാൻ രാഷ്ട്രീയത്തിൽ മുങ്ങിയ ഗൃഹാന്തരീക്ഷത്തിൽ സാധിച്ചില്ല.
മുപ്പത്തഞ്ചാംവയസിൽ അലഹബാദ് മുനിസിപ്പൽ ബോർഡിൽ കോൺഗ്രസ് പ്രതിനിധിയായി തിരഞ്ഞെടുക്കപ്പെട്ടതോടെ രാഷ്ട്രീയത്തിൽ   ശ്രദ്ധേയയായി.
ആ വർഷം മുൻസിപ്പൽ ബോർഡ് പ്രസിഡന്റായി വിജയലക്ഷ്മിയെത്തന്നെ തിരഞ്ഞെടുത്തു.
മുപ്പത്തഞ്ചാമത്തെ വയസിൽ അലഹബാദ് മുനിസിപ്പൽ ബോർഡ് പ്രസിഡന്റായാണ് ജനസേവനം ആരംഭിച്ചത്.
ബാരിസ്റ്ററായ രൺജിത് സിതാറാം പണ്ഡിറ്റിനെ ഇരുപത്തിയൊന്നാം വയസിൽ വിവാഹം കഴിച്ചതോടെ, പേരുമാറ്റി വിജയലക്ഷ്മി പണ്ഡിറ്റായി.